ระเบียบคณะกรรมการกองทุนบำเหน็จบำนาญข้าราชการระเบียบคณะกรรมการกองทุนบำเหน็จบำนาญข้าราชการว่าด้วยการจ่ายคืนเงินแก่สมาชิกที่แสดงความประสงค์กลับไปใช้สิทธิในบำเหน็จบำนาญตามพระราชบัญญัติบำเหน็จบำนาญข้าราชการพ.ศ. ๒๔๙๔ และการส่งเงินเข้าบัญชีเงินสำรองพ.ศ. ๒๕๕๘[๑] โดยที่เป็นการสมควรกำหนดหลักเกณฑ์และวิธีการจ่ายคืนเงินสะสมและผลประโยชน์ตอบแทนของเงินสะสมให้แก่สมาชิกที่แสดงความประสงค์กลับไปใช้สิทธิในบำเหน็จบำนาญตามพระราชบัญญัติบำเหน็จบำนาญข้าราชการพ.ศ. ๒๔๙๔ และการส่งเงินสมทบ เงินประเดิม เงินชดเชยและผลประโยชน์ตอบแทนของเงินดังกล่าวเข้าบัญชีเงินสำรองอาศัยอำนาจตามความในมาตรา ๑๒ วรรคสี่ และมาตรา ๑๔ วรรคห้าแห่งพระราชบัญญัติการกลับไปใช้สิทธิในบำเหน็จบำนาญตามพระราชบัญญัติบำเหน็จบำนาญข้าราชการพ.ศ. ๒๔๙๔ พ.ศ. ๒๕๕๗ คณะกรรมการโดยความเห็นชอบของกระทรวงการคลังจึงออกระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการกองทุนบำเหน็จบำนาญข้าราชการว่าด้วยการจ่ายคืนเงินแก่สมาชิกที่แสดงความประสงค์กลับไปใช้สิทธิในบำเหน็จบำนาญตามพระราชบัญญัติบำเหน็จบำนาญข้าราชการพ.ศ. ๒๔๙๔ และการส่งเงินเข้าบัญชีเงินสำรอง พ.ศ. ๒๕๕๘ข้อ ๒ ระเบียบนี้ให้ใช้บังคับตั้งแต่วันที่ ๑๓ ธันวาคม๒๕๕๗ เป็นต้นไปข้อ ๓ ในระเบียบนี้ผู้แสดงความประสงค์ หมายความว่าสมาชิกที่แสดงความประสงค์กลับไปใช้สิทธิในบำเหน็จบำนาญตามพระราชบัญญัติบำเหน็จบำนาญข้าราชการพ.ศ. ๒๔๙๔ตามพระราชบัญญัติการกลับไปใช้สิทธิในบำเหน็จบำนาญตามพระราชบัญญัติบำเหน็จบำนาญข้าราชการพ.ศ. ๒๔๙๔ พ.ศ. ๒๕๕๗ข้อ ๔ เมื่อกองทุนได้รับข้อมูลเกี่ยวกับการแสดงความประสงค์กลับไปใช้สิทธิในบำเหน็จบำนาญตามพระราชบัญญัติบำเหน็จบำนาญข้าราชการพ.ศ. ๒๔๙๔ ของผู้แสดงความประสงค์จากกระทรวงการคลังแล้วกองทุนจะตรวจสอบ(๑) สิทธิของผู้แสดงความประสงค์ รวมทั้งจำนวนเงินสะสมและผลประโยชน์ตอบแทนของเงินสะสมที่ปรากฏในบัญชีเงินรายบุคคลของผู้แสดงความประสงค์ซึ่งกองทุนจะต้องจ่ายคืนให้แก่ผู้แสดงความประสงค์(๒) จำนวนเงินสมทบ เงินประเดิม เงินชดเชยและผลประโยชน์ตอบแทนของเงินดังกล่าวที่ปรากฏในบัญชีเงินรายบุคคลของผู้แสดงความประสงค์ซึ่งกองทุนจะต้องนำส่งเข้าบัญชีเงินสำรองข้อ ๕ กองทุนจะจ่ายคืนเงินสะสมและผลประโยชน์ตอบแทนของเงินสะสมตามข้อ๔ (๑) ให้แก่ผู้แสดงความประสงค์ที่พ้นสมาชิกภาพการเป็นสมาชิกของกองทุนภายในสิบวันทำการนับแต่วันที่ได้รับข้อมูลถูกต้องครบถ้วนให้กองทุนจัดเตรียมสภาพคล่องให้เพียงพอกับการจ่ายคืนเงินสะสมและผลประโยชน์ของเงินสะสมให้แก่ผู้แสดงความประสงค์โดยกองทุนอาจขายหลักทรัพย์ที่กองทุนลงทุนหรือปรับสัดส่วนการลงทุนตามหลักเกณฑ์ที่ได้รับความเห็นชอบจากคณะกรรมการทั้งนี้ โดยคำนึงถึงผลประโยชน์ของสมาชิกเป็นสำคัญข้อ ๖ ในการนำส่งเงินสมทบเงินประเดิม เงินชดเชย และผลประโยชน์ตอบแทนของเงินดังกล่าวตามข้อ ๔ (๒)เข้าบัญชีเงินสำรอง กองทุนจะโอนหลักทรัพย์ที่มีมูลค่าเท่ากับเงินสมทบเงินประเดิมเงินชดเชยและผลประโยชน์ตอบแทนของเงินดังกล่าวของผู้แสดงความประสงค์เข้าบัญชีเงินสำรองภายในสิบวันทำการนับแต่วันที่ได้รับข้อมูลถูกต้องครบถ้วนให้กองทุนทยอยแปลงหลักทรัพย์ตามวรรคหนึ่งที่มิใช่ตราสารแสดงสิทธิในหนี้ของรัฐหรือรัฐวิสาหกิจให้เป็นตราสารแสดงสิทธิในหนี้ของรัฐหรือรัฐวิสาหกิจภายในระยะเวลาที่เหมาะสมตามหลักเกณฑ์และเงื่อนไขที่ได้รับความเห็นชอบจากคณะกรรมการทั้งนี้ให้เสร็จสิ้นภายในห้าปีนับแต่วันที่กองทุนโอนหลักทรัพย์จากบัญชีเงินรายบุคคลของผู้แสดงความประสงค์เข้าบัญชีเงินสำรองตามวรรคหนึ่งข้อ ๗ เมื่อกองทุนได้รับข้อมูลถูกต้องครบถ้วนจากกระทรวงการคลังแล้วให้กองทุนใช้มูลค่าต่อหน่วย ณ วันทำการที่กองทุนคำนวณให้ในวันปิดบัญชีเงินรายบุคคลสำหรับการจ่ายคืนเงินให้แก่ผู้แสดงความประสงค์และสำหรับการคำนวณมูลค่าหลักทรัพย์เพื่อนำส่งเข้าบัญชีเงินสำรองตามระเบียบนี้ข้อ ๘ ให้ประธานกรรมการเป็นผู้รักษาการตามระเบียบนี้รวมทั้งให้มีอำนาจในการตีความและวินิจฉัยชี้ขาดปัญหาที่เกี่ยวกับการปฏิบัติตามระเบียบนี้ประกาศณ วันที่ ๒๙ มกราคม พ.ศ. ๒๕๕๘รังสรรค์ศรีวรศาสตร์ปลัดกระทรวงการคลังประธานกรรมการกองทุนบำเหน็จบำนาญข้าราชการปริยานุช/ผู้จัดทำ๓ มีนาคม ๒๕๕๘วิศนี/ผู้ตรวจ๑๐ มีนาคม ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๔๕ ง/หน้า ๑/๒๔ กุมภาพันธ์ ๒๕๕๘